### Beslutning

Sagen blev udsat.

### Resumé

Lokalplanen gælder for et område ved [adresse], mellem [adresse] og [adresse].

Formålet med lokalplanen er at give mulighed for at anvende området til centerformål (lokalt butikscenter), med blandede boligformer, kontorer og medborgerhus eller lignende offentlig funktion.

Den nye bebyggelse er tilpasset områdets eksisterende og nyrenoverede bygninger. Udearealerne og byrummene udformes med varierende og tryghedsskabende karakterer. [adresse] omlægges og der sikres fartdæmpende foranstaltninger.

Lokalplanen er udarbejdet på baggrund af ønske fra privat udvikler og Boligforeningen Århus Omegn i samarbejde med [adresse] om at udvikle området til et centerområde - lokalt butikscenter.

Arealet hvor der kan etableres et medborgerhus og/eller anden offentlig funktion er ejet af Boligforeningen Århus Omegn, og [adresse] er offentlig vej. De resterende arealer er overdraget fra Boligforeningen Århus Omegn til KPC og Pro Development.

Forslaget har været fremlagt i offentlig høring i 8 uger fra 31. august til 26. oktober 2021. Der indkom 8 høringssvar, hvoraf 3 hovedsageligt er positive overfor forslaget.

I forbindelse med projekteringen af [adresse] og Boligforeningen Århus Omegns fælles kontor- og medborgerhus samt byrum har det, efter flere forsøg på at finde besparelser, ikke vist sig muligt at realisere projektet inden for den økonomiske ramme. Der er igangsat en proces, som skal afklare alternative muligheder for at etablere en offentlig funktion i området.

### Indstilling

Det indstilles, at

1) forslag til lokalplan nr. 1152 vedtages endeligt (med de ændringer, der fremgår af indstillingens afsnit 5.6 og bilag 3 og 4),

2) forslag til Tillæg nr. 98 til Kommuneplan 2017 vedtages endeligt,

3) indsigelser besvares, som det fremgår af indstillingens afsnit 5.5 og bilag 3 og 4.

### Sagens forløb

27-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-01-2022 Magistraten

Fremsendes til [adresse] med bemærkning, at Magistraten i mødet den 31. januar 2022 anbefaler, at byrådet tiltræder Magistratsafdelingen for Teknik og Miljøs indstilling af 19. januar 2022.

Det blev fremhævet, at der i den videre proces skal være fokus på stisystem, højde og biodiversitet på de grønne arealer m.m.

 02-02-2022 [adresse]
Fremsendes til Teknisk Udvalg til behandling i henhold til beslutning i byrådets møde den 2. februar 2022.
 21-02-2022 Teknisk Udvalg
Sagen blev udsat.
 23-02-2022 Aarhus Byråd
Beslutning ikke frigivet